'n Draffie kan jou opgewonde maak, sê kenner | Netwerk24
Sommige mense is feitlik altyd in die bui. Ander is weer nie. En verskille in mense se seksdrang kan probleme in verhoudings veroorsaak.
Daar kan egter 'n eenvoudige manier wees om jouself meer lus te maak om saam met jou maat in die bed te spring – gaan draf 'n ent.
Volgens dr. Nicole Prause, 'n neurowetenskaplike wat seksuele gedrag en die sielkunde van seksuele response bestudeer, is dit 'n manier om jouself te fnuik sodat jy dink dat jy nie jou maat kan weerstaan nie.
"As jou hartklop versnel en jy jou maat sien, is 'n mens meer geneig om die opgewondenheid aan hom toe te skryf, selfs al is dit nie die geval nie," het sy aan The Times gesê.
Sy beveel verder aan dat paartjies deur die dag seksuele boodskappe aan mekaar stuur.
"Wees seksueel en praat oor fantasieë. Dit sal help om mekaar aan te wakker."
Prause glo dat mense nie meer so spontaan op seksuele prikkels reageer soos voorheen nie, wat beteken dat 'n mens soms gestimuleer moet word voordat jy belang stel.